Endi yuridik shaxslar ham avtomobillarni qisqa muddatga ijaraga olishi mumkin

Hukumatning 16 noyabrdagi qarori bilan Yengil avtomobillar va mototransport vositalarini qisqa muddatli ijaraga berish tartibi to‘g‘risidagi nizomga o‘zgartirish va qo‘shimchalar kiritildi. Bu haqda Adliya vazirligi xabar berdi.
Kiritilgan qo‘shimchalarga ko‘ra, endilikda yuridik shaxslar ham avtomobillarni qisqa muddatga ijaraga olishi mumkin (ilgari faqat jismoniy shaxslar nazarda tutilgan edi).
Ijaraga oluvchida alkololli ichimlik, giyohvandlik moddasi yoki o‘zgacha mastlik aniq ko‘rinib turganda ijaraga beruvchi unga transportni ijaraga berishni rad etishi mumkinligi belgilandi.
Shuningdek, ijaraga beruvchi ijaraga berilgan transport tomonidan yo‘l harakati qoidalari buzilganligini «Ma’muriy amaliyot» tizimi orqali elektron tekshirishi mumkin.